nvidia/miracl-vision huggingface dataset:
এভেলিন লক্ষ্মী শর্মা

এভেলিন শর্মা (হিন্দি: एवलिन शर्मा) (জন্ম: জুলাই ২২) একজন জার্মান-ভারতীয় মডেল এবং অভিনেত্রী। ২০০৬ সালে টার্ন লেফ্ট ব্রিটিশ চলচ্চিত্রে ছোট একটি চরিত্রে উপস্থিতির মাধ্যমে তার চলচ্চিত্র কর্মজীবনের শুরু। ২০১২ সালে, ফ্রম সিডনি উইথ লাভ ভারতীয় চলচ্চিত্রে লুবাইনা স্নাইডার চরিত্রে অভিনয়ের মাধ্যমে শর্মা বলিউডে তার অভিষেক ঘটান। পরবর্তী বছর গুলোতে তিনি বিভিন্ন ব্যাবসাসফল বলিউড চলচ্চিত্রে অভিনয় করেন। এগুলোর মধ্যে রয়েছে ইয়ে জওয়ানি হ্যায় দিওয়ানি, নটাঙ্কি শালা এবং ইসক্‌। ২০১৪ সালে, তিনি জেনেট ডি'সুজা চরিত্রে অভিনয় করেন ইয়ারিআন চলচ্চিত্রে। শর্মা ফ্রাঙ্কফুর্ট জার্মানিতে জন্ম নেন। তিনি যুক্তরাজ্যে ব্যাবসায় এবং কসমেটিক ব্যান্ড বিষয়ে অধ্যয়ন করছেন। পরবর্তীতে তিনি ভারতে চলে আসেন এবং বলিউড চলচ্চিত্রে অভিনয়ের মাধ্যমে কর্মজীবন শুরু করেন। অভিনয়ের পাশাপাশি তিনি ভারতীয় ল্যানজারি ব্যান্ড বডিকেয়ার-এর মডেল হিসেবে কাজ করছেন। হিন্দি
লুইস এনরিকে

লুইস এনরিকে মার্তিনেজ গার্সিয়া (স্পেনীয় উচ্চারণ: [lwis enˈrike]; জন্ম: ৮ মে ১৯৭০), সচরাচর লুইস এনরিকে নামে পরিচিত, একজন স্পেনীয় ফুটবল ম্যানেজার এবং প্রাক্তন খেলোয়াড়। তিনি ২০১৪ থেকে ২০১৮ পর্যন্ত লা লিগারর ক্লাব বার্সেলোনার ম্যানেজার হিসেবে দায়িত্বরত ছিলেন। ২০১৪ সালে বার্সেলোনার দায়িত্ব নেওয়ার পর তিন বছরে সম্ভাব্য ১৩ শিরোপার মধ্যে ৯টি জিতেন এনরিকে। সব মিলিয়ে বার্সেলোনার কোচ হিসেবে কেবল পেপ গুয়ার্দিওলা (১৪টি) ও ইয়োহান ক্রুইফ (১১টি) তার চেয়ে বেশি শিরোপা জিতেছেন। ২০১৭ সালে কাতালান ক্লাবটির দায়িত্ব ছাড়ার পর আর কোনো দলের কোচিং করাননি ৪৮ বছর বয়সী এই কোচ। বর্তমানে তিনি স্পেন জাতীয় ফুটবল দলের কোচ হিসাবে কর্মরত আছেন। এনরিকে মূলত একজন রাইট বা অ্যাটাকিং মধ্যমাঠের খেলোয়াড় ছিলেন। তবে তিনি তার ক্যারিয়ারে শুধুমাত্র সেন্ট্রাল ডিফেন্ডার বা গোলরক্ষক ছাড়া মাঠের সব অবস্থানেই খেলেছেন।
কঙ্কাল

কঙ্কাল(ইংরেজি:Skeleton) (গ্রীক σκελετός, skeletos "শুকনো শরীর", "মমি") কোন প্রাণির গাঠনিক কাঠামো। দুই ধরনের কঙ্কাল আছে: বহিঃকঙ্কাল, যা প্রাণির বহিঃআবরণ, এবং অন্তঃকঙ্কাল, যা শরীরের অভ্যন্তরীণ কাঠামোকে রক্ষা করে। বাহির থেকে যে কঙ্কাল দেখা যায় তাকে বহিঃকঙ্কাল বলে।বহিঃকঙ্কাল হল নখ,দাঁত,চুল ইত্যাদি। অন্তঃকঙ্কাল কঙ্কালের যে অংশগুলো দেহের ভিতর অবস্থান করে তাকে বলা হয় অন্তঃকঙ্কাল। অস্থি এবং তরুণাস্থি দিয়ে এই কঙ্কালতন্ত্র গঠিত।[তথ্যসূত্র প্রয়োজন] মানব দেহের রক্তবাহ যুক্ত যে যোজক কলা দেহকাঠামো গঠন করে ও ভার বহন করে তাকে অস্থি বলা হয়। অস্থি এক প্রকার দৃঢ় ও স্থায়ী যোজক কলা। ১. অজৈব বস্তু ও ক্যালসিয়াম - ৫০%২. পানি - ৪০-৫০%৩. জৈব বস্তু - ২৫%[তথ্যসূত্র প্রয়োজন] মানব দেহের কঙ্কাল কে দু ' ভাগে ভাগ করা হয় অক্ষীয় কঙ্কাল কে আবার দু ' ভাগে ভাগ করা হয় করোটি বা ক্রেনিয়াম এর অস্থি সমূহের নাম
লুইস ফন গাল

অ্যালয়সিয়াস পাউলাস মারিয়া ফন গাল, যিনি লুইস ফন গাল নামে পরিচিত (ওলন্দাজ উচ্চারণ: [luˈwi vɑŋˈxaːɫ] (শুনুনⓘ); জন্ম ৮ আগস্ট ১৯৫১), একজন ডাচ ফুটবল ম্যানেজার যিনি বর্তমানে ইংলিশ ক্লাব ম্যানচেস্টার ইউনাইটেডের ম্যানেজার হিসেবে দায়িত্ব পালন করছেন। এর পুর্বে তিনি আয়াক্স, বার্সেলোনা, এজেড, বায়ার্ন মিউনিখ, এবং নেদারল্যান্ডস জাতীয় দলের ম্যানেজারের দায়িত্ব পালন করেছেন। কোচিং ক্যারিয়ারের পুর্বে, ফন গাল একজন মধ্যমাঠের খেলোয়াড় হিসেবে রয়াল অ্যান্টউয়ার্প, টেলস্টার, স্পারটা রটারডাম এবং এজেড এ খেলেছেন।
সিয়াসাতনামা

সিয়াসাতনামা (ফার্সি: سياست نامه, "সরকারের গ্রন্থ") সিয়ারুল মুলুক (আরবি:سیرالملوك, i.e.: "রাজাদের জীবন") নামেও পরিচিত, হল সেলজুক সাম্রাজ্যের সুলতান আল্প আরসালান ও প্রথম মালিক শাহের উজির, নিজামিয়ার প্রতিষ্ঠাতা নিজামুল মুলকের লেখা বই। সেলজুক সাম্রাজ্যের প্রশাসনিক প্রধান হিসেবে নিজামুল মুলক দীর্ঘ ৩০ বছর যাবত বিপুল ক্ষমতা ভোগ করেন। মজবুত প্রশাসনিক কাঠামো গড়ে তোলায় তিনি দায়িত্বশীল ছিলেন। শাসনের ক্ষেত্রে তার মতামত সিয়াসাতনামায় উল্লেখিত হয়েছে। বইটি একাদশ শতকে ফারসি ভাষায় লেখা হয়েছে। সরকার, প্রশাসন ও জাতি কর্তৃক সম্মুখীন হওয়া সমস্যা নিয়ে বই লেখার জন্য মালিক শাহের অনুরোধে এই বই লেখা হয়। এই বই আইন ও সংবিধান এর মর্যাদা পায়। এতে ধর্ম, রাজনীতি নিয়ে ৫০টি অধ্যায় ও অন্যান্য বিষয়ে ১১টি অধ্যায় রয়েছে যা নিজামের হত্যার পূর্বে সংক্ষিপ্তরূপে লেখা হয়। একে সরকারের বাস্তবতা ও একে কীভাবে চালিত করতে হবে সে বিষয়ে শাসকের জন্য নির্দেশনা স্বরূপ দেখা হয়। এতে সৈনিক, পুলিশ, গোয়েন্দা ও অর্থ কর্মকর্তার কাজ তুলে ধরা হয়েছে। শাসকের জন্য ন্যায়বিচার ও ধর্মীয় প্রয়োজনীয়তা নিয়ে নৈতিক উপদেশ এতে উল্লেখ রয়েছে। নিজামুল মুলক ন্যায়বিচার নিয়ে নিজের দৃষ্টিভঙ্গি এতে তুলে ধরেছেন। তিনি বলেন যে সব শ্রেণীকেই তাদের প্রাপ্য দিতে হবে এবং দুর্বলদের রক্ষা করতে হবে। যখন সম্ভব ন্যায়বিচার সাধারণ ও মুসলিম আইনের দ্বারা অস্বীকার করা হবে শাসক আল্লাহর কাছে দায়ী থাকবে। এর মূল ইসলামে প্রোথিত, কিছু ক্ষেত্রে ইসলামপূর্ব পারস্যেও এর উৎস রয়েছে। সিয়াসাতনামাকে ১২ শতকের পারস্যের অভিজাতদের তাদের পূর্ব সভ্যতার প্রতি দৃষ্টিভঙ্গি ও আমলাতন্ত্রের প্রক্রিয়া নিয়ে আলোকপাতকারী হিসেবে দেখা হয়। এটি ইসলামপূর্ব বিষয় থেকেও উপাদান লাভ করেছে। এর সর্বপ্রাচীন পান্ডুলিপি ইরানের তাব্রিজ জাতীয় গ্রন্থাগারে রক্ষিত রয়েছে। ১৮৯১ সালে এটি সর্বপ্রথম ফরাসি ভাষায় অনুদিত হয়। http://books.google.com/books?id=MmwTAAAAQAAJ&printsec=frontcover&dq=inauthor:%22Charles+Schefer%22&hl=en&sa=X&ei=7ZshUdKhB6jfigLC-oCIBQ#v=onepage&q&f=false
মানাগুয়া ডিপার্টমেন্ট

মানাগুয়া নিকারাগুয়ার একটি ডিপার্টমেন্ট। এটি ৩.৬৭২ বর্গকিমি একটি অঞ্চল জুড়ে বিস্তৃত এবং এর জনসংখ্যা ১,৩৮০,৩০০ (২০০৫ আদমশুমারি অনুসারে) যা এটিকে দেশের সবচেয়ে জনবহুল ডিপার্টমেন্টে পরিণত করেছে। এর রাজধানী হচ্ছে মানাগুয়া শহর, যা সেই সাথে নিকারাগুয়ারও রাজধানী। ডিপার্টমেন্টের দুইটি উপকূল রয়েছে, একটি প্রশান্ত মহাসাগরের সাথে এবং আরেকটি মানাগুয়া হ্রদের সাথে, কিন্তু নিকারাগুয়া হ্রদের সাথে কোন সীমানা নেই। টেমপ্লেট:NicaraguaDepartments টেমপ্লেট:Nicaragua-geo-stub
প্রথম আবদুর রহমান

প্রথম আবদুর রহমান (পুরো নাম আবদুর রহমান ইবনে মুয়াবিয়া ইবনে হিশাম ইবনে আবদুল মালিক ইবনে মারওয়ান) (৭৩১-৭৮৮) ছিলেন কর্ডোবা আমিরাত শাসনকারী রাজবংশের প্রতিষ্ঠাতা। পরবর্তীতে এই আমিরাত খিলাফতে রূপ নেয়। আবদুর রহমানের প্রতিষ্ঠিত সরকার বাকি মুসলিম বিশ্ব থেকে পৃথক হয়ে পড়ে। মুসলিম বিশ্বের অন্যত্র এসময় আব্বাসীয় খিলাফতের শাসন চলছিল। ৭৫০ সালে উমাইয়াদের পরাজিত করে আব্বাসীয়রা ক্ষমতায় আসে।
আবদুল্লাহ ইবনে মুহাম্মদ আল-উমাউয়ি

আবদুল্লাহ ইবনে মুহাম্মদ (আরবিعبد الله بن محمد ; ১১ জানুয়ারি ৮৪৪ – ১৫ অক্টোবর ৯১২) ছিলেন কর্ডো‌বা আমিরাতের সপ্তম আমির। ৮৮৮ থেকে ৯১২ সাল পর্যন্ত তিনি শাসন করেন। সমকালীন ইতিহাসবিদরা আবদুল্লাহকে তার ভাই আল মুনজিরের মৃত্যুর জন্য দায়ী করেন। তবে আবদুল্লাহ ক্ষমতার জন্য খুব কম আগ্রহ দেখিয়েছিলেন। ক্ষমতা পাওয়ার পর তিনি যাদেরকে হুমকি হিসেবে দেখতেন তাদের সরিয়ে দেননি। তার নিজের ভাইকে তার আদেশে মৃত্যুদন্ড দেয়া হয়েছিল। তিনি তার এক পুত্র আল মুতাররিফকে আদেশ দিয়েছিলেন তার ভাইকে হত্যার জন্য। পরবর্তীতে কয়েক বছর পর মুতাররিফকে বিশ্বাসঘাতকার অভিযোগে মৃত্যুদন্ড দেয়া হয়েছিল।[তথ্যসূত্র প্রয়োজন] তার শাসনামলে আরব, বার্বা‌র ও মুলাদিদের মধ্যে যুদ্ধ সংঘটিত হয়। তার ক্ষমতা কর্ডো‌বায় সীমাবদ্ধ ছিল। বাকি অঞ্চলগুলো বিদ্রোহী পরিবারের অধীনে ছিল। তারা তার কর্তৃত্ব মেনে নেয়নি। ৯০১ সালে তিনি ইবনে হাফসুনের সাথে শান্তিচুক্তি করেন। তবে কয়েকবছর পর মৃত্যুর আবার যুদ্ধ শুরু হয়। আবদুল্লাহর মৃত্যুর পর তা থেমে যায়। তার এক ভাই তার উত্তরাধিকারী ঘোষিত পুত্রকে হত্যা করেন। পরে হত্যাকারীকে হত্যা করা হয় এবং আবদুল্লাহর মৃত পুত্রের পুত্র তৃতীয় আবদুর রহমান নামে তার উত্তরাধিকারী করেন। আবদুল্লাহ ছিলেন প্রথম মুহাম্মদের ছেলে ও আল মুনজিরের ছোট ভাই। আবদুল্লাহ ৮৬৩ সালের দিকে পাম্পলোনার রাজার মেয়ে অনেসা ফরটুনেজকে বিয়ে করেন। পরবর্তীতে তাদের ছাড়াছাড়ি হয়ে যায়। আবদুল্লাহর কয়েকজন পুত্র ছিল,
এরিস্টা রেকর্ডস্

এরিস্টা রেকর্ডস্, ইনকর্পোরেটেড (ইংরেজি: Arista Records, Inc.) /ˈɛərɪstə/ ছিলো একটি আমেরিকান রেকর্ড লেবেল। এটা ছিল সনি মিউজিক এন্টারটেইনমেন্ট-এর সর্বত মালিকানাধীন সংস্থা যা আরসিএ মিউজিক গ্রুপ-এর অধীনে পরিচালিত। এই লেবেল ১৯৭৪ সালে প্রতিষ্ঠিত হয়েছিলো ক্লাইভ ডেভিস কর্তৃক, যিনি পূর্বে সিবিএস রেকর্ডস্ প্রতিষ্ঠানে কাজ করতেন (পরবর্তীতে- সনি মিউজিক এন্টারটেইনমেন্ট)। ২০১১ সালে এ-প্রতিষ্ঠানের বিলুপ্তির পূর্ব পর্যন্ত, এটি ছিল মার্কিন যুক্তরাষ্ট্র এবং যুক্তরাজ্য জুড়ে প্রধান পরিবেশক এবং অ্যালবাম প্রবর্তক।
তৃতীয় আবদুর রহমান

তৃতীয় আবদুর রহমান (পুরো নাম, আবদুর রহমান ইবনে মুহাম্মদ ইবনে আবদুল্লাহ ইবনে মুহাম্মদ ইবনে আবদুর রহমান ইবনে আল হাকাম আর রাবদি ইবনে হিশাম ইবনে আবদুর রহমান আদ দাখিল; আরবি: عبد الرحمن الثالث; ১১ জানুয়ারি ৮৮৯/৯১ – ১৫ অক্টোবর ৯৬১) ছিলেন কর্দোবার উমাইয়া বংশীয় আমির ও খলিফা (৯১২-৯৬১)। তার বয়স ২০'র কোঠায় থাকার সময় তিনি ক্ষমতা লাভ করেন এবং প্রায় পঞ্চাশ বছর যাবত ইবেরিয়ার সবচেয়ে শক্তিশালী শাসক হিসেবে শাসন করেন। তার শাসনামলে সব বিশ্বাসের মানুষ স্বাধীনতা ভোগ করে। তবে তিনি ফাতেমীয়দের বিরুদ্ধে ছিলেন। উত্তর আফ্রিকায় ফাতেমীয়দের শত্রুদের তিনি সমর্থন দেন। তিনি নিজেকে খলিফা ঘোষণা করেছিলেন।
ইন্টারনেট বিশ্বকোষ

অনলাইন বিশ্বকোষ হল সেই বিশ্বকোষ যা ইন্টারনেটের মাধ্যমে ব্যবহারযোগ্য। এটি ইন্টারনেট বিশ্বকোষ এবং ডিজিটাল বিশ্বকোষ নামেও পরিচিত। ইন্টারনেট ব্যবহার করে একটি মুক্ত বিশ্বকোষ গড়ে তুলতে ১৯৯৩ ইন্টারপিডিয়া প্রস্তাব রাখা হয়। এখানে সকলেই উপকরণ অনুযায়ী অবদান রাখতে পারে, যা ইন্টারনেটে একটি বিশ্বকোষ হিসাবে পরিকল্পনা করা হয়েছিল। এই প্রকল্প কখনো পরিকল্পনা পর্যায় ছেড়ে পুরানো মুদ্রিত বিশ্বকোষের মূল শাখা কর্তৃক এগোয় না। উইকি, উইকিপিডিয়া ব্যতীত একটি ইন্ট্রা-ওয়েব সংযোগ পদ্ধতি অনুযায়ী কাজ করে, যেমন ৯০-শতাব্দীর একটি মিথস্ক্রিয় সিডি-রম-বিশ্বকোষের মত।
প্রজনন

প্রজনন (বা জনন) হল একটি জৈব প্রক্রিয়া যার মাধ্যমে জনিতৃ জীব থেকে নতুন স্বতন্ত্র জীব - "অপত্য" - তৈরি হয়। প্রজনন সকল জীবের একটি মৌলিক বৈশিষ্ট্য; প্রত্যেকটি জীবই প্রজননের ফসল। গ্যামেট তৈরি এবং দুটি গ্যামেটের সংযুক্তির ফলে জনন প্রক্রিয়া সম্পন্ন হচ্ছে কিনা তার উপর ভিত্তি করে । জনন প্রধানত দুই প্রকারের হয় : - 1) অযৌন জনন 2) যৌন জনন এছাড়া কিছু কিছু উদ্ভিদ ও প্রাণীর মাঝে যৌন ও অযৌন উভয় প্রকার প্রজনন দেখা যায়। (১) প্রজনন বা জনন-পদ্ধতির মাধ্যমে জীব বংশবিস্তার করে। (২) জননের মাধ্যমে জীবের জীবনধারা অব্যাহত থাকে। (৩) জননের ফলে জীবের সংখ্যা বাড়ে। মৃত্যুতে জীবের সংখ্যা কমে। তাই প্রকৃতির বুকে জীবকূল বজায় রাখতে জনন অপরিহার্য। (৪) জননে একই রকম অপত্য জীব সৃষ্টি হয়। পৃথিবীতে জীবগোষ্ঠীর সমতা ও ভারসাম্য জনন নিয়ন্ত্রণ করে। (৫) জননে নির্দিষ্ট সংখ্যক জীবগোষ্ঠী তৈরি হয় যা বাস্তুতন্ত্র (Ecosystem) ঠিক- মতো বজায় রাখতে সাহায্য করে। (৬) যৌন জননের সময় বিভিন্ন বৈশিষ্ট্যপূর্ণ অপত্যের সৃষ্টি হতে পারে (৭) প্রজননের ফলে বিভিন্ন বৈশিষ্ট্যের মিশ্রণে প্রজাতির মধ্যে প্রকারণ(Variation) ঘটে। প্রকারণ বিবর্তনে( Evolution)সাহায্য করে। যৌন প্রজননের তুলনায় অযৌন প্রজনন অধিকতর সহজ, কিন্তু এক্ষেত্রে সুবিধা ও অসুবিধা উভয় বিদ্যমান রয়েছে:
আবদুল কাদির আল-হুসাইনি

আবদুল কাদির আল-হুসাইনি (আরবি: عبد القادر الحسيني) (১৯০৭ – ৮ এপ্রিল ১৯৪৮) ছিলেন একজন ফিলিস্তিনি আরব জাতীয়তাবাদী ও যোদ্ধা। ১৯৩৩ সালে তিনি গোপন সামরিক সংগঠন মুনাসামাত আল-জিহাদ আল-মুকাদ্দাস গঠন করেন। তিনি ও হাসান সালামা ১৯৩৬-৩৯ এর আরব বিদ্রোহ ও ফিলিস্তিন যুদ্ধের সময় জাইশ আল-জিহাদ আল-মুকাদ্দাস নামক বাহিনী পরিচালনার দায়িত্ব পালন করেন। হুসাইনি জেরুজালেমের প্রভাবশালী আল-হুসাইনি পরিবারে জন্মগ্রহণ করেন। তার পিতার নাম মুসা আল-হুসাইনি ও চাচার নাম মুহাম্মদ আমিন আল-হুসাইনি। তিনি কায়রোর আমেরিকান বিশ্ববিদ্যালয় থেকে রসায়নে স্নাতক হন এবং মুসলিমদের একটি কংগ্রেস গঠন করেন। প্রথমে তিনি ব্রিটিশ মেন্ডেটের বসতি বিভাগে কাজে যোগ দেন। কিন্তু পরে ১৯৩৬-৩৯ সালের ফিলিস্তিনে বিদ্রোহের সময় তিনি হেবরনে চলে আসেন এবং ব্রিটিশদের বিরুদ্ধে সংগ্রামে নেতৃত্ব দেন। প্যালেস্টাইন আরব পার্টির সদস্য হিসেবে এর সেক্রেটারি-জেনারেল হিসেবে দায়িত্ব পালন করেন ও দলের পত্রিকা আল-লিওয়া এর প্রধান সম্পাদক হন। সে সাথে আল-জামিয়া আল-ইসলামিয়া সহ অন্যান্য পত্রিকাতেও তিনি যুক্ত ছিলেন। আবদুল কাদির ১৯৩৪ সালে বিয়ে করে। তিনি আরব স্টাডিস সোসাইটি এর প্রতিষ্ঠাতা, ফাতাহ এর সদস্য ও ফিলিস্তিনি কর্তৃপক্ষের জেরুজালেম বিষয়ক মন্ত্রী ফয়সাল আল-হুসাইনির পিতা। ১৯৩৮ সালে হুসাইনিকে বহিষ্কার করা হয়। ১৯৩৯ সালে তিনি ইরাক চলে যান এবং রশিদ আলি আল-কাইলানির অভ্যুত্থানে অংশ নেন। ১৯৪৬ সালে তিনি মিশর চলে যান। ১৯৪৮ সালের জানুয়ারি জাইশ আল-জিহাদ আল-মুকাদ্দাস পরিচালনার জন্য গোপনে ফিলিস্তিন আসেন। ১৯৪৮ সালের ৮ এপ্রিল কাসতাল পাহাড় পরিদর্শনের সময় তাকে হত্যা করা হয়। তার বাহিনী পরে হাগানার কাছ থেকে কাসতাল দখল করে নেয়। ইতিপূর্বে হাগানা এটি দখল করেছিল। হাগানার পালমাচ সেনারা ৮-৯ এপ্রিল রাতে গ্রামটি পুনরায় দখল করে নেয়। অধিকাংশ বাড়ি উড়িয়ে দেয়া হয় এবং পাহাড়টি একটি কমান্ড পোস্ট হিসেবে ব্যবহার করা শুরু হয়। হুসাইনির মৃত্যুর ফলে তার সেনাদের মনোবলে ভাঙন ধরেছিল।
শেখ সাইদ

শেখ সাইদ (১৮৬৫, হিনিস[তথ্যসূত্র প্রয়োজন] – ২৯ জুন ১৯২৫, দিয়ারবাকির) ছিলেন কুর্দি বংশোদ্ভূত একজন সুন্নি শেখ।শেখ সাইদ বিদ্রোহ নামে পরিচিত বিদ্রোহে তিনি নেতৃত্ব দেন। তিনি মূলত চিলসুতুনের বিসমিল নামক স্থানের অধিবাসী ছিলেন। তার পরিবার প্রথমে বর্তমান দিয়ারবাকির প্রদেশের দিজলি ও পরে এরজুরুমের হিনিসে চলে আসে। তিনি সুফি নকশবন্দিয়া তরিকার একজন শেখ ছিলেন। ১৯২৫ সালের এপ্রিলের মধ্যভাগে তুর্কি কমান্ডার আলি রিজা আরতুনকালের হাতে তিনি গ্রেপ্তার হন। অধিকাংশ সঙ্গিসহ তাকে ফাঁসি দেয়া হয়। তার নাতি আবদুল মালিক ফিরাত আইনসভার একজন সদস্য ছিলেন। ফিরাত বলেন যে তার দাদার আগ পর্যন্ত তার পূর্বপুরুষরা রাজনীতিতে যোদ দেননি। উসমানীয় অভিজাতদের সাথে তাদের ঘনিষ্ঠ সম্পর্ক ছিল।
অম্বুবাচী মেলা

অম্বুবাচী মেলা হিন্দু ধর্মের বাৎসরিক উৎসব। লোকবিশ্বাস মতে আষাঢ় মাসের ৭ তারিখে মৃগ শিরা নক্ষত্রের তিনটি পদ শেষ হলে পৃথিবী বা ধরিত্রী মা ঋতুময়ী হয়। এই সময়টিতে অম্বুবাচী পালন করা হয়। অম্বুবাচীর দিন থেকে পরর্বতী তিন দিন পর্যন্ত কামাখ্য দেবীর দুয়ার বন্ধ থাকে ও এই সময়ে কোনো ধরনের মা‌‌ঙ্গলিক কার্য করা যায়না। চতুর্থ দিন থেকে মঙ্গলিক কাজে কোনো বাধা থাকেনা। অম্বুবাচীর সময় হাল ধরা, গৃহ প্রবেশ, বিবাহ ইত্যাদি শুভ কাজ করা নিষিদ্ধ থাকে ও এই সময়ে মঠ-মন্দিরের প্রবেশদ্বার বন্ধ থাকে। অম্বুবাচীর সময় হিন্দু ধর্মীয় লোকেরা শক্তি পূজার স্থানগুলোতে আয়োজন করা উৎসবকে অম্বুবাচী মেলা বলা হয়। ভারতের অসম রাজ্যের গুয়াহাটি শহরের কামাখ্যা দেবীর মন্দিরে প্রতি বৎসর অম্বুবাচী মেলার আয়োজন করা হয়। আম্বুবাচী আরম্ভের প্রথম দিন থেকে কামাখ্যা দেবীর দ্বার বন্ধ রাখা হয় ফলে আম্বুবাচীর সময় দেবী দর্শন নিষিদ্ধ থাকে। চতুর্থ দিন দেবীর স্নান ও পূজা সম্পূর্ণ হওয়ার পর কামাখ্যা মাতার দর্শন করার অনুমতি দেওয়া হয়। ভারতের বিভিন্ন প্রান্তের থেকে আসা লক্ষ লক্ষ ভক্তেরা (বর্তমান দিনে বিদেশ থেকে আসে) কামাখ্যা মন্দিরের চতুর্দিকে বসে কীর্ত্তন করেন। মন্দিরের বাহিরে প্রদীপ ও ধূপকাঠী জ্বালিয়ে দেবীকে প্রনাম করেন। অম্বুবাচী নিবৃত্তির দিন পান্ডারা ভক্তদের রক্তবস্ত্র উপহার দেন। দেবী পীঠের এই রক্তবস্ত্র ধারণ করিলে মনোকামনা পূর্ণ হয় বলে ভক্তেরা বিশ্বাস করেন। এই রক্তবস্ত্র পুরুষেরা ডানহাত বা গলায় ও মহিলারা এই বস্ত্র বাওহাত বা গলায় পরিধান করেন। রক্তবস্ত্র পরিধান করে শ্মশান বা মৃতের ঘরে যাওয়া নিষিদ্ধ। কামাখ্যা ধামের অম্বুবাচী মেলা আন্তর্জাতিক ও জাতীয় সম্প্রীতি রক্ষার জন্য বিশেষ ভূমিকা পালন করেছে।
দ্য ট্রুথ আকোর্ডিং টু উইকিপিডিয়া

দ্য ট্রুথ আকোর্ডিং টু উইকিপিডিয়া (ইংরেজি: The Truth According to Wikipedia) (এছাড়াও উইকি'স্ ওয়ার্হেড এবং উইকি'স্ ট্রুথ হিসেবে উল্লেখিত) ইস্‌ব্র্যান্ড ভেন ভীলেন পরিচালিত উইকিপিডিয়া সম্পর্কিত ২০০৮ সালের একটি ওলন্দাজ তথ্যচিত্র। এই তথ্যচিত্রে উইকিপিডিয়ার নির্ভরযোগ্যতা, এবং অপেশাদার সম্পাদকদ এবং বিশেষজ্ঞদের ব্যবহারের মধ্যেকার বৈপরীত্য পর্যালোচনা দৃশ্যায়িত হয়েছে। তথ্যচিত্রে, উইকিপিডিয়ার সহ-প্রতিষ্ঠাতা জিমি ওয়েলস এবং ল্যারি স্যাঙ্গার, দ্য কাল্ট অব দ্য অ্যামেচার বইয়ের লেখক অ্যান্ড্রু কিন, রিলি মিডিয়ার প্রধান নির্বাহী কর্মকর্তা টিম ও'রিলি এবং এনসাইক্লোপিডিয়া ব্রিটানিকার প্রাক্তন প্রধান সম্পাদক রবার্ট ম্যাকহেনরির ভাষ্য অন্তর্ভুক্ত হয়েছে। এখানে বিশেষজ্ঞদের ওয়েব ২.০ ধারায় তথ্য অভিভাবক হিসাবে ভূমিকা রাখার ক্ষেত্রে অ্যান্ড্রু কিনের যুক্তি রাখার বিষয়টি বিশ্লেষণের মাধ্যমে স্যাঙ্গার কর্তৃক সমর্থিত হয়। তথ্যচিত্রে নিম্নোক্ত ব্যক্তিগণ তাদের স্ব-ভূমিকায় উপস্থিত ছিলেন।
নাজিম উদ্দিন আলী খান

নাজিম উদ্দিন আলী খান যিনি নাজিম-উদ-দৌলা (বা নাজাম-উদ-দৌলা) (১৭৫০ - ৮ই মে ১৭৬৬) নামেই বেশি পরিচিত ছিলেন ১৭৬৫ থেকে ১৭৬৬ সাল পর্যন্ত বাংলা-বিহার-উড়িষ্যার নবাব। তিনি ছিলেন মীর জাফরের দ্বিতীয় পুত্র। নাজিম-উদ-দৌলা তার পিতা মীর জাফরের মৃত্যুর পর রাজপদে অধিষ্ঠিত হন। রাজ্যাভিষেকের সময় তার বয়স ছিল মাত্র ১৫ বছর। তিনি ফেব্রুয়ারি ৫, ১৭৬৫ সালে সিংহাসনে আরোহণ করেন। ১৭৬৫ সালে বক্সারের যুদ্ধে ব্রিটিশরা জয়লাভের ফলে বাংলা, বিহার ও ওরিষ্যায় আনুষ্ঠানিকভাবে মুঘল সম্রাট দ্বিতীয় শাহ আলম-এর কাছ থেকে দেওয়ানী (রাজ্য শাসনের জন্য পদ) লাভ করে। ১৭৬৫ সালের ৩০শে সেপ্টেম্বর আনুষ্ঠানিকভাবে নবাব কর্তৃক ব্রিটিশদের কাছে দেওয়ানী অর্পণ করা হয়। নাজিমুদ্দিন, মুর্শিদাবাদের দুর্গে রবার্ট ক্লাইভের সম্মানে দেওয়া একটি পার্টিতে জ্বরে আক্রান্ত হন এবং ১৭৬৬ সালের ৮ই মে মৃত্যুবরণ করেন। তাকে জাফরগঞ্জের সমাধিক্ষেত্র সমাহিত করা হয় এবং উত্তরাধিকারসূত্রে তার ছোট ভাই নাজাবুত আলী খান নবাব পদে অধিষ্ঠিত হন। নাজিমুদ্দিন আলী খান ছিলেন মুন্নী বেগম ও মীর জাফরের দ্বিতীয় পুত্র। ১৭৬৪ সালের ২৯শে জানুয়ারি মীর জাফর নিজে নাজিমুদ্দিকে মুর্শিদজাদা বাহাদুর উপাধি দিয়ে তার উত্তরাধীকারী হিসেবে ঘোষণা করেন। মীর জাফরের মৃত্যুর পর নাজিমুদ্দীন সুজা-উল-মুলুক (দেশের নায়ক), নাজাম-উদ-দৌলা (রাজ্যের স্টার), মহবত জং (যুদ্ধের বিভিষীকা) উপাধি গ্রহণ করে ১৫ বছর বয়সে ৫ই ফেব্রুয়ারি ১৭৬৫ সালে সিংহাসনে আরোহণ করেন। ১৭৬৫ সালের ২৩শে ফেব্রুয়ারি ব্রিটিশ ইস্ট ইন্ডিয়া কোম্পানিও তাকে অনুমোদন দেয়। এরজন্য তাকে ₤১৪০,০০ ব্যয় করতে হয় এবং এটি কলকাতা কাউন্সিলের সদস্যদের মধ্যে ভাগ করে দেওয়া হয়। ১৭৬৬ সালের ৮ই মে নাজিমুদ্দীন মৃত্যুবরণ করেন। এরপূর্বে রবার্ট ক্লাইভের সম্মানে দেওয়া এক পার্টিতে তিনি জ্বরে আক্রান্ত হন। তাকে জাফরগঞ্জ সমাধিক্ষেত্রে তার পিতা মীর জাফরের সমাধির পশ্চিম পাশে সমাধিস্থ করা হয়। তিনি ছিলেন নিঃসন্তান। তার ছোট ভাই নাজবুত আলী খান মোহাম্মদীয় আইন অনুসারে রাজত্ব লাভ করেন।
নাকরার যুদ্ধ

নাকরার যুদ্ধ রিদ্দার যুদ্ধের সময় ৬৩৩ সালের অক্টোবরে খালিদ বিন ওয়ালিদ ও বিদ্রোহীদের মধ্যে সংঘটিত হয়। রিদ্দার যুদ্ধ পারস্য সাম্রাজ্য বিজয় রোমান সিরিয়া বিজয় আর্মেনিয়া ও আনাতোলিয়া অভিযান A.I. Akram, The Sword of Allah: Khalid bin al-Waleed, His Life and Campaigns Lahore, 1969
জাফারের যুদ্ধ

রিদ্দার যুদ্ধ পারস্য সাম্রাজ্য বিজয় রোমান সিরিয়া বিজয় আর্মেনিয়া ও আনাতোলিয়া অভিযান জাফারের যুদ্ধ ৬৩৩ সালে ইসলামী নবী মুহাম্মদের একজন সাহাবি খালিদ বিন ওয়ালিদ এবং গোত্রীয় নেত্রী সালমার মধ্যে সংঘটিত হয়। খালিদ তাকে পরাজিত করেন। সালমা যুদ্ধক্ষেত্রে মৃত্যুবরণ করে। এই যুদ্ধ রিদ্দার যুদ্ধের সময় সংঘটিত হয়। বিদ্রোহী নেত্রী সালমা দেহরক্ষী পরিবেষ্টিত অবস্থায় উটে চড়ে এতে অংশ নেয়। খালিদ তার একদল মুজাহিদ নিয়ে সালমার দিকে অগ্রসর হন এবং তাকে ও তার দেহরক্ষীদের হত্যা করেন। এ যুদ্ধে কয়েকশত বিদ্রোহী নিহত হয়। বিদ্রোহীরা পরাজিত হওয়ার পর অন্য বিদ্রোহী গোত্রগুলোর কেউ ইসলাম গ্রহণ করে কেউ বা পালিয়ে যায় বা বন্দী হয়। এই অঞ্চলের কোনো গোত্র এরপর বিদ্রোহী হয়নি। A.I. Akram, The Sword of Allah: Khalid bin al-Waleed, His Life and Campaigns Lahore, 1969
বুজাখার যুদ্ধ

রিদ্দার যুদ্ধ পারস্য সাম্রাজ্য বিজয় রোমান সিরিয়া বিজয় আর্মেনিয়া ও আনাতোলিয়া অভিযান বুজাখার যুদ্ধ ৬৩২ সালের সেপ্টেম্বরে খালিদ বিন ওয়ালিদ ও তুলায়হার মধ্যে সংঘটিত হয়। এই যুদ্ধে খালিদের অধীনে ৬,০০০ সৈনিক ছিল। অন্যদিকে তুলায়হার অধীনে ছিল ১৫,০০০ সৈনিক। যুদ্ধের শুরুতে খালিদ তুলায়হাকে দ্বন্দ্বযুদ্ধের আহ্বান জানান। সংক্ষিপ্ত লড়াইয়ের পর তুলায়হা নিজ সেনাদের দিকে আশ্রয়ের জন্য পালিয়ে যায়। এই যুদ্ধে ব্যক্তিগত দক্ষতার মাধ্যমে বিজয় অর্জিত হয়েছিল। মুসলিমরা এতে বিজয়ী হয়। এখান থেকে খালিদ তার পরবর্তী লক্ষ্যবস্তু সালমার দিকে অগ্রসর হন এবং জাফারের যুদ্ধে অংশ নেন। তুলায়হা পরে খলিফা আবু বকরের কাছে ক্ষমা প্রার্থনা করলে তিনি তাকে ক্ষমা করেন। তবে তাকে বা তার গোত্রের লোকেদেরকে যুদ্ধে অংশ নেয়া থেকে বিরত রাখা হয়। পরে খলিফা উমর ইবনুল খাত্তাবের সময় তাদের যুদ্ধে অংশ নেয়ার অনুমতি দেয়া হয়। পারস্য অভিযানে তুলায়হা গুরুত্বপূর্ণ অবদান রাখে বিশেষত কাদিসিয়ার যুদ্ধে। পরে নাহাওয়ান্দের যুদ্ধে তুলায়হার মৃত্যু হয়। A.I. Akram, The Sword of Allah: Khalid bin al-Waleed, His Life and Campaigns Lahore, 1969
নোনা জল মিঠে মাটি

এই বার্তাটি প্রদর্শিত হওয়ার অন্যান্য কারণ:
রেবেকা (১৯৪০-এর চলচ্চিত্র)

রেবেকা (ইংরেজি: Rebecca) ১৯৪০ সালের আমেরিকান মনস্তাত্ত্বিক নাট্য-থ্রিলার চলচ্চিত্র। অ্যালফ্রেড হিচকক পরিচালিত প্রথম আমেরিকান প্রকল্প এবং ডেভিড ও. সেল্জনিকের সাথে চুক্তির অধীনে উৎপাদিত প্রথম চলচ্চিত্র। চলচ্চিত্রের চিত্রনাট্য ড্যাফনি দ্যু মারিয়েই-এর ১৯৩৮ সালের উপন্যাস অবলম্বনে ফিলিপ ম্যাকডোনাল্ড এবং মাইকেল হোগানের অভিযোজনের উপর ভিত্তি করে জোয়ান হ্যারিসন ও রবার্ট ই. শেরউডের একটি সংস্করণ ছিলো। ডেভিড ও. সেলৎসনিক প্রযোজিত চলচ্চিত্রে অভিনয়ে ছিলেন, লরন্স অলিভিয়ে, জোন ফন্টেইন, জর্জ স্যান্ডার্স এবং জুডিথ অ্যান্ডারসন। সাদা-কালো এই চলচ্চিত্রে একটি গোথিক কাহিনীর বয়ান দেয়া হয়েছে। চলচ্চিত্রে ম্যাক্সিম ডি উইন্টারের প্রথম স্ত্রী, রেবেকাকে কখনই দেখানো হয় না, যিনি গল্প শুরু করার আগেই মারা যান। ম্যাক্সিম দ্যু উইন্টার একজন অভিজাত বিপত্নীক। স্ত্রীর মৃত্যুর পর তিনি দ্বিতীয় বিয়ে করেন এক তরুণীকে। অনাথ এই তরুণীর (যার নাম চলচ্চিত্রে কখনোই উল্লেখ করা হয় নি) সাথে পরিচয়ের পরই ম্যাক্সিমের প্রেম হয় এবং তারা দ্রুত বিয়ে করে। বিয়ের পর ম্যাক্সিম তার স্ত্রীকে গ্রামের প্রসাদবাড়িতে ইংল্যান্ডের ম্যান্ডারলিতে নিয়ে আসেন। সেখানে সব গৃহকর্তী এই তরুণীকে সাদরে আমণ্ত্রণ জানায় তবে ম্যাক্সিমের আগের স্ত্রী রেবেকা'র গৃহকর্তী মিসেস ডেনভারস্ তাকে অপছন্দ করেন। ডেনভারস্ এখনো মৃত রেবেকার স্মৃতি মনে ধরে রেখেছেন এবং ইচ্ছাকৃতভাবে ম্যাক্সিমের নতুন স্ত্রীর সাথে রেবেকা'র তুলনা করতে শুরু করেন। মিসেস দ্যু উইন্টার ক্রমশ উপলব্ধি করেন তিনি এ-বাড়ির গৃহকর্তী হলেও এই বাড়িকে ঘিরে রয়েছে মৃত রেবেকার আত্মা! শুরু হয় মৃত এক সত্তার বিরুদ্ধে জীবীত প্রাণের টিকে থাকার প্রচেষ্টা। যথাবিহিত চলচ্চিত্রে হিচকক'র ক্যামিও উপস্থিতি রয়েছে, চলচ্চিত্রের শেষের দিকে জ্যাক ফ্যাভেল যখন ফোন করতে যায় তখন ফোন বুথের পাশ দিয়ে তাকে হেঁটে যেতে দেখা যায়। রেবেকা দুটি একাডেমি পুরস্কার জিতেছে এবং আরো নয়টি বিভাগের জন্য মনোনীত হয়েছিল: ১৯৩৬ সাল থেকে এটি একমাত্র চলচ্চিত্র (যখন প্রথম শ্রেষ্ঠ পার্শ্ব অভিনেত্রীর পুরস্কার চালু হয়) যেটি, বেস্ট পিকচার জিতে সত্ত্বেও, অভিনয়, নির্দেশনা বা লেখার জন্য কোন একাডেমি পুরস্কার পায়নি। রেবেকা এএফআই কর্তৃক দু'বার তাদের এএফআই ১০০ বছরের... ধারাবাহিক-এ সম্মানিত হয়েছে। স্ট্রিমিং অডিও
ইয়াণ্ডাবু সন্ধি

ইয়াণ্ডাবু সন্ধি বা ইয়াণ্ডাবু চুক্তিপত্র (ইংরেজি: Treaty of Yandabo; বর্মী: ရန္တပို စာချုပ်) প্রথম অ্যাংলো-বর্মি যুদ্ধ সমাপ্তের পর স্বাক্ষরিত শান্তির চুক্তিপত্রের নাম। ১৮২৬ সালের ২৪ ফেব্রুয়ারি তারিখে এই সন্ধি স্বাক্ষরিত হয়। ব্রিটিশ বাহিনীর তরফ থেকে সার আর্চিবল্ড ক্যাম্পবেল ও ব্রহ্মদেশের তরফ থেকে লেগাইংগয়ের রাজ্যপাল মহা মিন লা কিয় টিন এই চুক্তিপত্রে স্বাক্ষর করেন। চুক্তিপত্র সাক্ষরিত হওয়ার সময় ব্রিটিশ বাহিনী রাজধানী আভা থেকে ৪০ কি.মি. দূরত্বে ইয়াণ্ডাবু নামক স্থানে উপস্থিত ছিল। এই সময়ে ব্রিটিশ বাহিনী তাদের শর্ত মেনে নিয়ে চুক্তিপত্রে স্বাক্ষর করার জন্য বর্মিদের বাধ্য করেছিল। ইয়াণ্ডাবু সন্ধির শর্তসমূহ ছিল নিম্নরুপ:(১) অসম, মণিপুর, আরাকান ও টেনাসরিম সহ শালউইন নদীর দক্ষিণ উপত্যকা ব্রিটিশদের হাতে ন্যাস্ত করা।(২) কাছাড় ও জৈন্তিয়া অঞ্চলে হস্তক্ষেপ না করা।(৩) যুদ্ধের ক্ষতিপূরণ হিসেবে ১০ লক্ষ ব্রিটিশ পাউন্ড চারটি কিস্তিতে ব্রিটিশদের পরিশোধ করা।(৪) আভা ও কলকাতার মাঝে স্থায়ী ব্রিটিশ প্রতিনিধি নিয়োগ করা।(৫) ব্রিটিশদের সঙ্গে বাণিজ্যিক চুক্তিতে স্বাক্ষর করা। ব্রিটেনের ইতিহাসে এই যুদ্ধটি ছিল সবচেয়ে ব্যয়বহুল যুদ্ধ। চুক্তি স্বাক্ষরের পরে যুদ্ধের অবসান ঘটে। সরকারি হিসাব অনুযায়ী, ১৫ হাজার ভারতীয় ও ইংরেজ সৈন্য প্রথম ইঙ্গ-বর্মা যুদ্ধে নিহত হয়েছিল। এই যুদ্ধে ব্রিটেনের সর্বমোট ৫০ লক্ষ পাউন্ড খরচ হয়েছিল যা ১৮৩৩ সালে ব্রিটিশ শাসন ব্যবস্থাকে তীব্র অর্থনৈতিক সংকটে নিক্ষেপ করেছিল। এই চুক্তির পর থেকে ব্রহ্মদেশের মানদের স্বাধীনতার অবসান ঘটে। চুক্তিমতে ১০ লক্ষ ব্রিটিশ পাউন্ড পরিশোধ করার ফলে মান সাম্রাজ্যে তীব্র অর্থনৈতিক সঙ্কট দেখা দেয়। এরপর ব্রিটিশরা মান সাম্রাজ্যের সঙ্গে আরও দুইবার যুদ্ধে লিপ্ত হয়। ১৮৮৫ সালের মধ্যে ব্রিটিশরা সমস্ত ব্রহ্মদেশ অধিকার করে নেয়।
ইসলাম: এম্পায়ার অব ফেইথ

ইসলাম: এম্পায়ার অব ফেইথ (ইংরেজি: Islam: Empire of Faith, বাংলা: ইসলাম: বিশ্বাসের সাম্রাজ্য) হল ২০০০ সালে নির্মিত একটি প্রামাণ্য ধারাবাহিক তথ্যচিত্র, যাতে নবী মুহাম্মদ থেকে শুরু করে উসমানীয় সাম্রাজ্য পর্যন্ত ইসলামের ইতিহাস বিস্তারিতভাবে দেখানো হয়েছে। প্রামাণ্যচিত্রটিতে ধারাবর্ণনা করেছেন প্রখ্যাত অভিনেতা বেন কিংসলি এবং সম্পূর্ণ প্রামাণ্যচিত্রটি তিনটি ডিভিডি অথবা এনটিএসসি ফরমেটে দুইটি ভলিউম আকারে পাওয়া যায়। ধারাবাহিকটির প্রথম পর্বে দেখানো হয়েছে নবী মুহাম্মদ এর ইতিহাস, দ্বিতীয় পর্বে প্রাথমিক খলিফাগণ, ক্রুসেড যুদ্ধসমূহ ও মঙ্গোলীয় অভিযান এবং তৃতীয় পর্বে ওসমানীয় সাম্রাজ্য এবং ইরানি সফভীয় রাজবংশ বিস্তারিত দেখানো হয়েছে।